**R O M ÂN I A**

**JUDEŢUL ARAD**

**COMUNA ARCHIŞ**

**CONSILIUL LOCAL**

# HOTĂRÂREA nr.31

Din 29.05.2017

**Privind aprobarea delegării gestiunii serviciului public de salubrizare al comunei Archiş prin contract de concesiune şi iniţierea procedurii de concesiune pe o perioadă de un an de zile sau până la implementarea Masterplanului pe deşeuri la nivelul judeţului Arad**

Consiliul local al comunei Archiş , întrunit în şedinţă ordinară de lucru în data de 29.05.2017 , ora 0900, fiind prezenţi un număr de 11 consilieri din totalul de 11 ,

**Având in vedere :**

Proiectul de hotărâre iniţiat de d-l Primar şi avizat favorabil de Comisia de specialitate a Consiliului local ;

Prevederile art.8 şi art.9 din Carta Europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1997;

Prevederile art.10, art.36 alin.(2) lit.d), alin.(6) lit.a) pct.14 din Legea nr.215/2001 privind Administraţia Publică Locală, republicată, cu modificările şi completările ulterioare.

Prevederile Ordinului ANRSC 85/2015 privind aprobarea Regulamentului-cadru a serviciului de salubrizare a localităţilor;

Prevederile art.6. art.12 alin.(2) şi (3), art.13 alin.(2), art.14 alin.(3) şi art 26 din Legea nr.101/2006, Legea serviciului de salubrizare a localităţilor, republicată şi actualizată;

Prevederile art.8 alin.(2) lit.d). d1), art.22 alin.(2) lit.b) şi alin.(3) şi art.30 alin.(1) din Legea nr.51/2006, Legea serviciilor comunitare de utilităţi publice, republicată şi actualizată;

Prevederile Ordinului ANRSC 111/2007 Ordin privind aprobarea Caietului de sarcini-cadru al serviciului de salubrizare a localităţilor;

Hotărârea Consiliului Local Archiş nr.58/28.12.2007 privind înfiinţarea Serviciului public de salubrizare al comunei Archiş;

Prevederile art.4 alin.(1) lit.a) a Legii nr.98/2016, Lege privind achiziţiile publice;

Prevederile art.43 şi următoarele din HG nr.395/2016, Hotărâre pentru aprobarea Normelor metodologice de aplicare a prevederilor referitoare la atribuirea contractului de achiziţie publică /acordului-cadru din Legea nr.98/2016, actualizată;

Hotărârea Consiliului Local Archiş nr.30/ 29.05.2017 privind constatarea încetării începând cu data de 01.06.2017 a Contractului de prestări servicii de salubrizare nr.9/05.01.2017 încheiat între Comuna Archişşi SC Paniprod H&R SRL.

Votul „ pentru ” a 10 consilieri, 1 consilier se află în,,conflict de interese”.

În temeiul art.45 alin (1) din Legea nr.215/2001 republicată , Legea Administraţiei Publice Locale

**H O T Ă R Ă Ş T E :**

**Art.1**. Se aprobă delegarea gestiunii serviciului public de salubrizare pe o perioadă de un an de zile sau până la implementarea Masterplanului pe deşeuri la nivelul judeţului Arad.

**Art.2**. Se aprobă procedura de achiziţie directă, conform art.43 din HG nr.395/2016.

**Art.3**. Se aprobă modelul contractului de concesiune conform Anexei la prezenta hotărâre.

**Art.4.** Colecţionarea gunoiului se va face de două ori/lună.

**Art.5**. Se împuterniceşte primarul comunei Archiş să întocmească prin Aparatul de specialitate toate documentele necesare achiziţiei publice.

**Art.6.** ***Prezenta Hotărâre se comunică :***

* Instituţiei Prefectului – judeţul Arad ,
* Se afişează la panoul publicitar.

- Se anexează la dosarele de şedinţă .

PREŞEDINTE DE ŞEDINŢĂ SECRETAR

PAVEL RĂZBAN GHEORGHE-FLORIN ANTA